**VEDTEKTER FOR POSTENSFORELDREFORENING**

**Organisasjonsnummer 971487836**

**1 Sammenslutningsform**

Barnehagens navn er Posthornet barnehage. Barnehagen er organisert som en næringsdrivende virksomhet som eies og drives av Postens foreldreforening.

En forening defineres som en ikke-kommersiell organisasjon eller sammenslutning av mennesker som har en felles interesse eller sak de ønsker å fremme.

**2 Formål**

Postens foreldreforening har som formål å eie og drive barnehage for småbarnsforeldre i Alstahaug kommune.

**3 Medlemskap**

Foreldre som takker ja til barnehageplass i Posthornet barnehage forplikter seg til å stå som medlemmer i Postens foreldreforening. Dette medlemskapet gjelder så lenge man har barnehageplass. Skriftlig oppsigelse av barnehageplass medfører opphør av medlemskapet i foreldreforeningen.

Medlemmene skal ikke betale medlemskontingent.

Postens foreldreforening er et eget rettssubjekt med begrenset og upersonlig ansvar for gjeld. Foreningens overskudd, gjeld eller formue skal ikke fordeles på medlemmene.

**4 Eierstyret**

Postens foreldreforening skal ha et eierstyre som skal bestå av 4 medlemmer og minimum ett varamedlem. Barnehagens styrer deltar på møtene i eierstyret.

Det skal velges styreleder, nestleder, dugnadsansvarlig og sekretær. Funksjonstiden for medlemmene er to år, og det er mulig med gjenvalg utover disse to årene.

For å sørge for kontinuitet i eierstyret, er det ikke ønskelig at leder og nestleder er på valg samtidig.

Eierstyret kan gjøre vedtak når mer enn halvparten av styremedlemmene er til stede. Står stemmene likt, gjelder det som styreleder har stemt for.

Eierstyret er arbeidsgiver og har dermed arbeidsgiveransvaret for barnehagens ansatte.

**5 Eierstyrets oppgaver**

* Eierstyret skal sørge for at foreningens formål blir realisert.
* Eierstyret skal lede virksomheten i samsvar med lover, vedtekter og årsmøtets vedtak.
* Eierstyret skal sørge for en forsvarlig organisering av virksomheten.
* Eierstyret skal føre tilsyn med daglig leder og virksomheten i foretaket for øvrig.
* Eierstyret har ansvar for barnehagens økonomi og bemanning
* Styreleder skal sørge for at styret holder møter så ofte det er behov for dette.
* Styreleder skal presentere årsberetning på årsmøte.

**6 Styrer i barnehagen (daglig leder)**

Styrer i barnehagen er arbeidsgivers (eierstyrets) representant i barnehagen og har ansvaret for at driften i barnehagen skjer i henhold til gjeldende lover og forskrifter.

**7 Styrers oppgaver**

* Styrer har ansvar for den daglige administrative og pedagogiske ledelsen av barnehagen.
* Styrer skal gi eierstyret fortløpende informasjon om virksomheten og tilstanden i barnehagen, økonomi og resultatutvikling.
* Styrer skal sørge for at regnskap er i samsvar med lover og forskrifter.
* Styrer kan avgjøre en sak etter fullmakt fra eierstyret i hvert enkelt tilfelle eller når det er til vesentlig ulempe for barnehagen å vente på styrevedtak.
* Styrer har ansvar for at barnehagen har et internkontrollsystem i henhold til dagens lover og forskrifter.
* Eierstyret og det enkelte styremedlem kan til enhver tid kreve at styrer gir eierstyret grundigere redegjørelser i enkeltsaker.

**6 Årsmøte**

Årsmøte er foretakets høyeste organ og ledes av styreleder.

Ordinært årsmøte skal avholdes før 1. mai hvert år. Utover dette er det fullt mulig for styret å innkalle til ekstraordinært årsmøte dersom det oppstår behov.

Innkalling til årsmøte skal skje skriftlig minimum 2 uker før møtedato.

**7 Oppløsning og avvikling av Posthornet barnehage/Postens foreldreforening**

Dersom barnehagen/foreldreforeningen skal omdannes eller avvikles, skal kapitalen som er igjen etter at kreditorenes krav er dekket brukes på en måte som samsvarer med foreningens formål eller et beslektet formål. Hvis dette ikke er mulig, skal kapitalen gå til et allmennyttig formål.

Eierstyret har ansvaret for å ta de nødvendige avgjørelser i forbindelse med en slik situasjon.

**8 Vedtektsendringer**

Forslag til endring av/tillegg til gjeldende vedtekter fremmes på årsmøte. Vedtak om vedtektsendringer krever 2/3 flertall.